दिन में शुरू हुई रात जैसी ठंड
बीकानेर | सर्दीका मिजाज अब बदलने लगा है। दिन में भी रात जैसी ठंड की शुरूआत हो गई है। गुरुवार काे दिन का तापमान 20 डिग्री सेल्सियस के नीचेे पहुंचा। दिन का अधिकतम तापमान 19.8 डिग्री सेल्सियस दर्ज किया गया। शहर से बाहर बीछवाल क्षेत्र में ये 16 डिग्री सेल्सियस के पास आंका गया। न्यूनतम तापमान में ज्यादा गिरावट तो नहीं हुई लेकिन ठिठुरन बढ़ गई।
बीती रात का न्यूनतम तापमान 5.8 डिग्री सेल्सियस दर्ज किया गया। सर्दी की वजह से अब शाम होते ही अलाव जलने शुरू हो गए। छुट्टियां होने की वजह सेे बच्चों ने भी दिन में मस्ती की और लोगों ने छतों पर धूप का आनंद लिया। शाम होते ही फिर से जल्दी लोग घरों में दुबक गए। दिन में तापमान कम होने की वजह से ठंडक का अहसास अधिक रहा जिससे चाय की चुस्कियों का दौर बढ़ गया। रात में लोग नौ बजेे ही घरों में दुबक गए। कमरों में हीटर भी चलने शुरू हो गए ताकि गलन नुमा सर्दी से बचाव हो सके। हालांकि हवा की गति धीमी रही लेकिन अलसुबह हलका कोहरा भी छाया रहा। मौसम विभाग का कहना है कि जम्मू-कश्मीर और हिमाचल प्रदेश में हुई बर्फबारी के कारण अब मैदानी इलाकों में भी ठंडक बढ़ रही है जिसका असर पश्चिमी राजस्थान पर भी होने लगा है।
hin_Deva hin_Deva hin_Deva